ฮั่งเส็งปิดดิ่ง 647.47 จุด เหตุวิตกสถานการณ์จีน
ฮั่งเส็งปิดดิ่ง 647.47 จุด เหตุวิตกสถานการณ์จีน
7 ม.ค. 2559

ดัชนีฮั่งเส็งตลาดหุ้นฮ่องกงปิดร่วงลงอย่างหนักในวันนี้ โดยดัชนีฮั่งเส็งดิ่งลง 647.47 จุด หรือ 3.09% ปิดวันนี้ที่ 20,333.34 จุด เนื่องจากความวิตกกังวลอย่างยิ่งเกี่ยวกับสถานการณ์ในจีน ภายหลังจากที่ตลาดหุ้นจีนได้ระงับการซื้อขายเป็นครั้งที่ 2 ในรอบสัปดาห์ รวมทั้งการลดค่ากลางเงินหยวนลงสู่ระดับต่ำเป็นประวัติการณ์
ทั้งนี้ นับเป็นครั้งที่ 2 ในสัปดาห์นี้ที่จีนประกาศใช้เซอร์กิต เบรกเกอร์เพื่อหลีกเลี่ยงความผันผวนของตลาด โดยสาเหตุหลักที่ทำให้ตลาดหุ้นร่วงลงอย่างหนักนั้น มาจากการที่ธนาคารกลางจีนปรับลดค่ากลางเงินหยวนลงสู่ระดับระดับต่ำสุดในรอบ 5 ปี